กองทัพบกจะจัดงานสวนสนามเนื่องในวันกองทัพบก วันที่ 18 มกราคม 2568 นี้ โดยเคลื่อนย้ายยุทโธปกรณ์ จากหน่วยทหารในพื้นที่ กทม.,จ.ชลบุรี, จ.ปราจีนบุรี, จ.ฉะเชิงเทรและ จ.ลพบุรี เพื่อมาจัดแสดงในพิธีกระทำสัตย์ปฏิญาณตนต่อหน้าธงชัยเฉลิมพลและสวนสนาม เนื่องในวันกองทัพบก  ณ ลานเอนกประสงค์ ศูนย์การทหารม้า จ.สระบุรี โดยเริ่มดำเนินการเคลื่อนย้ายตั้งแต่ วันที่ 12 ม.ค.68 เวลา 08.00 น. มีรายละเอียดดังนี้ 

กองพลทหารราบที่ 2 รักษาพระองค์ (พล.ร.2 รอ.) 
ดำเนินการเคลื่อนย้ายยานเกราะล้อยาง แบบ BTR-3E1และแบบ BTR –3RK 2 คัน และรถถัง T–84 Oplot โดยเคลื่อนย้ายจากที่ตั้งหน่วย อ.เมือง จ.ปราจีนบุรี – กอง พธ.2 - ถ.หมายเลข 33 - ถ.หมายเลข 320 - ร.2 พัน.1 รอ. - ถ.หมายเลข 320 - ถ.หมายเลข 33 - ถ.หมายเลข 3222 - ถ.หมายเลข 2 - ศม. จ.สระบุรี

กองพลทหารปืนใหญ่ (พล.ป.)
ดำเนินการเคลื่อนย้ายจรวดหลายลำกล้องขนาด 122 มม. แบบ SR-4 และ ปืนใหญ่อัตตาจรล้อยางขนาด 155 (ATMG) โดยเคลื่อนย้ายจากที่ตั้งหน่วย ค่ายสิริกิติ์ จ.ลพบุรี - ถ.หมายเลข 1 - ถ.หมายเลข 362 - ถ.หมายเลข 2 - ศม. จ.สระบุรี

กองพลทหารปืนใหญ่ต่อสู้อากาศยาน (พล.ปตอ.)
ดำเนินการเคลื่อนย้าย ระบบอาวุธต่อสู้อากาศยาน VL MICA โดยเคลื่อนย้ายจากที่ตั้งหน่วย กทม. - ถ.ติวานนท์ - ขึ้นทางด่วนอุดรรัถยา(ศรีสมาน) - ถ.หมายเลข 9 - ถนนหมายเลข 1- ศม. จ.สระบุรี

กองพลทหารราบที่ 11 (พล.ร.11)
ดำเนินการเคลื่อนย้าย ยานเกราะล้อยาง M1126 STRYKER โดยเคลื่อนย้ายจากที่ตั้งหน่วย พล.ร.11. - ถ. บางน้ำเปรี้ยว-ฉะเชิงเทรา - ถ.หมายเลข 305 – ถ.หมายเลข 3051 – ถ.หมายเลข 2 - ทางคู่ขนานถนนพหลโยธิน - ศม. จ.สระบุรี

กรมสรรพาวุธทหารบก (สพ.ทบ.)
ดำเนินการเคลื่อนย้าย รถถัง VT4 โดยเคลื่อนย้ายจากที่ตั้งหน่วย สพ.ทบ. - ถ.ทหาร - ถ.ประดิพัทธ์ - ถ.พระราม 6 - ทางต่างระดับศรีรัช - ทางต่างระดับอุดรรัถยา - ถ.พหลโยธิน - ถนนเลี่ยงเมืองสระบุรีฝั่งตะวันออก - ถ.มิตรภาพ - ถ.พหลโยธิน - ศม. จ.สระบุรี

กองพลทหารม้าที่ 2 รักษาพระองค์ (พล.ม.2 รอ.)
ดำเนินการเคลื่อนย้าย รถถัง M60 A3 โดยเคลื่อนย้ายจากที่ตั้งหน่วย ม.1 พัน.17 รอ. จ.สระบุรี - ถนนเลี่ยงเมืองสระบุรีฝั่งตะวันออก - ถ.มิตรภาพ - ถ.พลโยธิน - ศม. จ.สระบุรี

ทั้งนี้ หน่วยจะดำเนินการเคลื่อนย้ายยุทโธปกรณ์กลับที่ตั้งหน่วยตามเส้นทางเดิม ในวันที่ 19 ม.ค.68 และขออภัยในความไม่สะดวก